– ব্রিটিশ পুলিশের কেস ডায়েরি পড়ে প্রথম আমার যেটা মনে হয়েছিল নৃপেণের বিরুদ্ধে চরবৃত্তির কেসের খুব বেশি একটা মেরিট নেই। প্রধান সাক্ষী বলতে একজন – ঠিকে ঝি গঙ্গা আর তার নাগর, যে নিজে পুলিশ! আজকের দিনে এমন কেস হলে বটতলার উকিল ওকে ছাড়িয়ে আনতে পারত। পরাধীন দেশের কথা ভাবলে, এরকম কেসে পাঁচ কি সাত বছরে জেল যথেষ্ট। অনুশীলন সমিতির ছোকরা বিপস্নবীদের তাই হয়েছে। অনেকের কালাপানি হলেও বেশি বছরের নয়, আজীবন তো নয়ই। মাথাদের কথা অবশ্য আলাদা। নৃপেণেরও হয়তো কয়েক বছর কারাবাস হতো। সাজা কেটে বেরিয়ে আসত। কিন্তু তবু, ব্রিটিশরা নৃপেণের বিরুদ্ধে একটা সত্যি কি মিথ্যা রাজসাক্ষী দাঁড় করাল, এক তুতোভাইকে।